DĖL NEFORMALIOJO VAIKŲ ŠVIETIMO LĖŠŲ SKYRIMO IR PANAUDOJIMO TVARKOS APRAŠO PATVIRTINIMO

2021 m. balandžio 30 d. Nr. TS-

Rokiškis

 Vadovaudamasi Lietuvos Respublikos vietos savivaldos įstatymo 16 straipsnio 2 dalies 17 punktu, Lietuvos Respublikos švietimo, mokslo ir sporto ministro 2018 m. rugsėjo 12 d. įsakymu Nr. V-758 „Dėl Neformaliojo vaikų švietimo lėšų skyrimo ir panaudojimo tvarkos aprašo patvirtinimo“ su visais pakeitimais, Rokiškio rajono savivaldybės taryba nusprendžia

 Patvirtinti Neformaliojo vaikų švietimo lėšų skyrimo ir panaudojimo tvarkos aprašą (pridedama).

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

Danutė Kniazytė

Rokiškio rajono savivaldybės tarybai

DĖL NEFORMALIOJO VAIKŲ ŠVIETIMO LĖŠŲ SKYRIMO IR PANAUDOJIMO TVARKOS APRAŠO PATVIRTINIMO

AIŠKINAMASIS RAŠTAS

 **Parengto sprendimo projekto tikslai ir uždaviniai.**

 Sprendimo projektu siūloma patvirtinti Neformaliojo vaikų švietimo lėšų skyrimo ir panaudojimo tvarkos aprašą (toliau – Aprašas).

 **Šiuo metu esantis teisinis reglamentavimas.** Lietuvos Respublikos švietimo, mokslo ir sporto ministro 2018 m. rugsėjo 12 d. įsakymas Nr. V-758 „Dėl Neformaliojo vaikų švietimo lėšų skyrimo ir panaudojimo tvarkos aprašo patvirtinimo“ su visais pakeitimais, Rokiškio rajono savivaldybės administracijos direktoriaus 2021 m. kovo 2 d. įsakymas Nr. AV-175 ,,Dėl Neformaliojo vaikų švietimo lėšų skyrimo ir panaudojimo tvarkos aprašo patvirtinimo“.

 **Sprendimo projekto esmė.**

 Teikiamą Aprašą, atitinkantį visus reikalavimus nustatytus Lietuvos Respublikos švietimo, mokslo ir sporto ministro 2018 m. rugsėjo 12 d. įsakymu Nr. V-758 „Dėl Neformaliojo vaikų švietimo lėšų skyrimo ir panaudojimo tvarkos aprašo patvirtinimo“ ir visiems jo pakeitimams, turi tvirtinti savivaldybės taryba, o Rokiškio rajono savivaldybės administracijos direktoriaus 2021 m. kovo 2 d. įsakymas Nr. AV-175 ,,Dėl Neformaliojo vaikų švietimo lėšų skyrimo ir panaudojimo tvarkos aprašo patvirtinimo“ po šio sprendimo priėmimo bus pripažintas netekusiu galios.

 **Galimos pasekmės, priėmus siūlomą tarybos sprendimo projektą:**

 **teigiamos** – bus laikomasi teisės aktuose nustatytų nuostatų;

 **neigiamos** – nebus.

 **Finansavimo šaltiniai ir lėšų poreikis**. Finansavimo šaltinis – valstybės biudžeto lėšos, skirtos neformaliajam vaikų švietimui. Sprendimui įgyvendinti papildomų savivaldybės biudžeto lėšų nereikės.

 **Suderinamumas su Lietuvos Respublikos galiojančiais teisės norminiais aktais.** Projektas neprieštarauja galiojantiems teisės aktams.

 **Antikorupcinis vertinimas.** Atliktas teisės akto projekto antikorupcinis vertinimas, parengta pažyma.

Švietimo ir sporto skyriaus vyriausioji specialistė Danutė Kniazytė